Document ID: /roh_data/filtered/Billingualer_Corpus_interleaved-de-rm.jsonl.gz/1843

This is a text translated from German to Rumantsch Grischun.
Regierungsmitteilung vom 23. September 2010

Die Regierung hat den Bündner Kulturpreis 2010 an Georg Jäger vergeben. Gleichzeitig hat sie 16 Kulturschaffenden einen Anerkennungs- beziehungsweise Förderungspreis zugesprochen. Ausserdem hat die Regierung der neuen Vereinbarung über die Zusammenarbeit für den Betrieb des Internet-Portals ch.ch zugestimmt. Schliesslich hat sie ihre Stellungnahmen zu verschiedenen Vernehmlassungsvorlagen des Bundes verabschiedet.

Bündner Kulturpreis 2010 geht an Georg Jäger

Die Regierung hat den Bündner Kulturpreis 2010 sowie sieben Anerkennungs- und neun Förderungspreise vergeben. Der Bündner Kulturpreisträger 2010 heisst Georg Jäger. Die Regierung würdigt seine vielfältigen Tätigkeiten zu Gunsten der Identität und Kultur der Walser Graubündens sowie seine ausserordentlichen Leistungen für die Bündner Kulturforschung. Der Preis ist mit 30'000 Franken dotiert.

Einen Anerkennungspreis in der Höhe von je 20'000 Franken spricht die Regierung Charly Bieler, Corin Curschellas, Anna-Alice Dazzi Gross, Köbi Gantenbein, Felix Giger, Josias Just und Lulo Tognola zu.

- Charly Bieler erhält den Preis in Würdigung seines engagierten journalistischen und fotografischen Schaffens sowie als Autor von Sachbüchern und Reiseliteratur.

- Corin Curschellas erhält einen Anerkennungspreis für ihre Tätigkeit als originelle Sängerin, Komponistin, Dichterin und Schauspielerin mit einem Bekanntheitsgrad weit über die Landesgrenzen hinaus.

- Anna-Alice Dazzi Gross wird in Anerkennung ihrer überzeugenden Arbeit in Zusammenhang mit der Entwicklung von Rumantsch Grischun und ihres Engagements für die romanische Sprache und Kultur gewürdigt.

- Köbi Gantenbein wird für sein kompetentes und erfolgreiches Wirken als Journalist, Ausstellungsmacher und Kulturvermittler insbesondere im Bereich der zeitgenössischen Architektur in Graubünden ausgezeichnet.

- Felix Giger erhält einen Preis für seine grossen Leistungen als Chefredaktor des Dicziunari Rumantsch Grischun und für seine vielfältigen Aktivitäten zu Gunsten der romanischen Literatur.

- Josias Just wird für seine hervorragenden Leistungen als Soloklarinettist und Kammermusiker auf nationaler und internationaler Ebene geehrt.

- Lulo Tognola schliesslich wird für seine künstlerischen Aktivitäten, seinen unverwechselbaren Stil und seine Erfolge in seiner mehrjährigen Karriere als Grafiker, Karikaturist und Illustrator gewürdigt.

Einen Förderungspreis von je 20'000 Franken erhalten: Arno Camenisch, Schriftsteller, Ines Caviezel, Tänzerin, Milena Ehrensperger, Fotografin, Ervin Janz, Musiker, Sandro Keller, Biophysiker, Ramona Proyer, bildende Künstlerin, Manuela Tuena, Sängerin, Roman Vital, Filmemacher und Christoph Waltle, Perkussionist/Sänger.

Die Überreichung der Preise erfolgt im Rahmen einer Feier, die am Freitag, 19. November 2010, um 17.15 Uhr im Grossratssaal in Chur stattfindet.

Graubünden stimmt neuer Vereinbarung über die Zusammenarbeit für den Betrieb des Schweizer Portals ch.ch zu

Der Kanton Graubünden stimmt der Erneuerung der öffentlich-rechtlichen Vereinbarung über die Zusammenarbeit von Bund und Kantonen für den Betrieb des Schweizer Portals ch.ch für die Jahre 2011 bis 2014 zu. Dies hat die Bündner Regierung beschlossen.

Bereits im Herbst 2009 hatte sich die Regierung in einer Anhörung an den Bund für die Erneuerung der Vereinbarung ausgesprochen. Nach Ansicht der Regierung leistet die Vereinbarung über alle Staatsebenen einen wichtigen Beitrag an die Zusammenarbeit, Harmonisierung und Standardisierung im Bereich E-Government. Das Internet-Portal

www.ch.ch

zielt darauf, der Bevölkerung und Wirtschaft einen einfachen Zugang zu den Leistungen der Behörden von Bund, Kantonen und Gemeinden anzubieten.

Die neue Vereinbarung für den Betrieb des Portals hält sich weitgehend an die bisherigen Regelungen. Die Gesamtkosten und deren Aufteilung sind unverändert geblieben. Die Kantone übernehmen wie bisher die Hälfte der Betriebskosten von 1.2 Millionen Franken. Der Kanton Graubünden beteiligt sich mit einem jährlichen Maximalbeitrag von 14'800 Franken.

Regierung äussert sich zur geplanten 6. IV-Revision

Die Bündner Regierung begrüsst das vom Bund vorgeschlagene zweite Massnahmenpaket der 6. IV-Revision grundsätzlich. Sie erachtet die Massnahmen, soweit diese die Fokussierung auf die Eingliederung noch verstärken, als konsequente Weiterführung der bisherigen gesetzlichen Anpassungen. Zweifel äussert die Regierung hingegen zu den geplanten, weitgehenden Sparbeschlüssen. Dies hält die Regierung in ihrer Vernehmlassungsantwort an den Bund fest.

Insbesondere im Bereich der psychischen Behinderungen kann die Prävention nach Meinung der Regierung noch verstärkt werden, indem die IV-Stelle frühzeitig und unkompliziert mit dem Arbeitgeber in Kontakt tritt. Auch die Flexibilisierung der Dauer von Massnahmen bringt wesentliche Verbesserungen in diesem Bereich. Ebenfalls Unterstützung finden die vorgesehenen Massnahmen, die auf eine verstärkte Betrugsbekämpfung, die Entschuldung der Versicherung sowie die langfristige Sicherstellung des finanziellen Gleichgewichts abzielen.

Nach Ansicht der Regierung liegt die Sanierung der hoch verschuldeten IV zwar im Interesse aller. Der Bundesrat unterbreitet nun aber eine von Leistungsabbau geprägte Vorlage. Dies gilt namentlich für die Anpassung des Rentensystems, die Kürzung der Kinderrenten und die Reduktion bei der Vergütung von Reisekosten. Die Regierung ist sich grundsätzlich des bestehenden Handlungsbedarfs bewusst. Sie bezweifelt jedoch mit Blick auf die seit Jahren stark rückläufigen Zahlen bei den Neurenten die Notwendigkeit derart weitgehender Sparbeschlüsse.

Revision der Spielbankenverordnung stösst auf Skepsis

Die Bündner Regierung steht der vom Bund geplanten Teilrevision der Spielbankenverordnung skeptisch gegenüber. Die Vorlage regelt unter anderem die Inbetriebnahme von technischen Überwachungssystemen bei Tischspielen in allen Spielbanken. Überarbeitet wurden ebenfalls die Bestimmungen zur Gewährleistung des guten Rufs und der einwandfreien Geschäftstätigkeit der Spielbanken.

Im Kanton Graubünden sind gegenwärtig zwei Casinos B in Betrieb. Wie die Regierung in der Anhörung an den Bund festhält, bilden diese in touristischer Hinsicht eine wertvolle Bereicherung der jeweiligen Tourismusregion. Der gute Ruf der Spielbanken, die Gewährung eines geordneten Spielbetriebes sowie die angestrebte Wirtschaftlichkeit sind dabei mit allen Mitteln anzustreben. Die Regierung bezweifelt allerdings, dass diese Ziele mit der vorliegenden Revision erreicht werden. So hält sie die notwendigen zusätzlichen Investitionen zur Überwachung für unverhältnismässig und übertrieben. Die bereits bestehenden Überwachungsmechanismen reichen ihrer Ansicht nach aus.

Ausserdem haben die Casinos mit einer Konzession B aufgrund der bestehenden Auflagen und der geltenden Steuerbemessung bereits heute Probleme, eine angemessene Rentabilität zu erreichen. Die Regierung ersucht deshalb den Bund, im Rahmen der bevorstehenden Revision einerseits die Steueransätze für B-Casinos zu senken, damit ein wirtschaftlicher Betrieb möglich wird. Andererseits soll der Bund auf die geplanten Zwangsinvestitionen im Bereich der Überwachung verzichten.

Aus Gemeinden und Regionen

Brusio:

Die Regierung hat für den Kreis Brusio einen ausserordentlichen Kreispräsidenten bezeichnet. Zur Erledigung der nicht justiziellen Aufgaben des Kreises Brusio für die Periode vom 1. August 2010 bis 31. Juli 2014 werden Piero Pola als Kreispräsident und Marcandrea Paganini als Kreispräsidentstellvertreter bestimmt. Die beiden früheren Amtsinhaber haben sich aufgrund der aktuellen Situation bereit erklärt, die Verwaltungs- und Administrativaufgaben für die restliche Dauer der laufenden Amtsperiode wahrzunehmen. Zur Gewährleistung der Justizfunktionen des Kreises Brusio hat das Kantonsgericht die Zuständigkeiten bereits festgelegt. Bei den Kreiswahlen vom 13. Juni und 4. Juli 2010 hatten die gewählten Kandidaten die Annahme der Wahl ausgeschlagen.

Kantonsbeiträge an verschiedene Institutionen

Alzheimervereinigung Graubünden:

Dem Leistungsauftrag des Kantons Graubünden an die Alzheimervereinigung Graubünden wird zugestimmt. Für die Erfüllung der vom Kanton übertragenen Aufgaben erhält die Alzheimervereinigung Graubünden einen jährlichen Pauschalbetrag von 150'000 Franken.

ARGO Stiftung:

Der ARGO Stiftung wird an die Umbauarbeiten zur Sanierung der Farbnebelabsauganlage in der Werkstätte Chur ein Beitrag von maximal 65'520 Franken zugesichert.

Denkmalpflege:

An die Konservierungsarbeiten bei der Burgruine Neu-Aspermont in Jenins wird ein Beitrag von maximal 195'000 Franken entrichtet.

Personelles

Erich Büsser

, wohnhaft in Sargans, ist von der Regierung zum Vorsteher des Amts für Energie und Verkehr gewählt worden. Dipl. El. Ing. ETH Büsser tritt ab 1. Dezember 2010 die Nachfolge von Ernst Bachmann an, der am 18. Juli 2010 verstorben ist. Der 1960 geborene Büsser arbeitet seit 2008 als Projektleiter beim Amt für Umwelt und Energie des Kantons St. Gallen. Zuvor war er unter anderem von 1994 bis 2000 bei der Rhätischen Bahn als Leiter Engineering sowie von 2001 bis 2008 als Geschäftsführer der Elektrizitäts- und Wasserwerke der Gemeinde Mels tätig.

Gremium: Regierung

Quelle: dt Standeskanzlei Graubünden

23.09.2010
Communicaziun da la regenza dals 23 da settember 2010

La regenza ha surdà il premi grischun da cultura 2010 a Georg Jäger. A medem temp ha ella concedì premis da renconuschientscha respectivamain da promoziun a 16 persunas che lavuran sin il champ cultural. Ultra da quai ha la regenza acceptà la nova cunvegna davart la collavuraziun per manar il portal d'internet ch.ch. La finala ha ella formulà sias posiziuns tar differents projects da consultaziun da la confederaziun.

Il premi grischun da cultura 2010 vegn surdà a Georg Jäger

La regenza ha surdà il premi grischun da cultura 2010 sco er set premis da renconuschientscha e nov premis da promoziun. Il purtader dal premi grischun da cultura 2010 ha num Georg Jäger. La regenza undrescha sias activitads multifaras a favur da l'identitad e da la cultura dals Gualsers dal Grischun sco er sias prestaziuns extraordinarias per la perscrutaziun da la cultura dal Grischun. Il premi è dotà cun 30'000 francs.

In premi da renconuschientscha da mintgamai 20'000 francs surdat la regenza a las suandantas persunas: Charly Bieler, Corin Curschellas, Anna-Alice Dazzi Gross, Köbi Gantenbein, Felix Giger, Josias Just e Lulo Tognola.

- Charly Bieler survegn il premi en appreziaziun da sia lavur engaschada sco schurnalist e fotograf e sco autur da cudeschs tematics e da litteratura da viadi.

- Corin Curschellas survegn in premi da renconuschientscha per sia activitad sco chantadura, cumponista, poetessa ed actura originala cun in grad d'enconuschientscha che tanscha lunsch sur ils cunfins svizzers or.

- Anna-Alice Dazzi Gross vegn undrada en renconuschientscha da sia lavur persvadenta en connex cun il svilup dal rumantsch grischun e da ses engaschi per la lingua e per la cultura rumantscha.

- Köbi Gantenbein vegn premià per sia activitad cumpetenta plain success sco schurnalist, organisatur d'exposiziuns ed intermediatur da cultura, en spezial en il sectur da l'architectura moderna en il Grischun.

- Felix Giger survegn in premi per sias grondas prestaziuns sco chauredactur dal dicziunari rumantsch grischun e per sias activitads multifaras a favur da la litteratura rumantscha.

- Josias Just vegn onurà per sias prestaziuns excellentas sco clarinettist solist e sco musicist da chombra sin plaun naziunal ed internaziunal.

- Lulo Tognola la finala vegn undrà per sias activitads artisticas, per ses stil incumparabel e per ses success durant sia carriera da blers onns sco graficher, caricaturist ed illustratur.

In premi da promoziun da mintgamai 20'000 francs survegnan: Arno Camenisch, scriptur, Ines Caviezel, sautunza, Milena Ehrensperger, fotografa, Ervin Janz, musicist, Sandro Keller, biofisicher, Ramona Proyer, artista figurativa, Manuela Tuena, chantadura, Roman Vital, cineast, e Christoph Waltle, percussiunist/chantadur.

Ils premis vegnan surdads en il rom d'ina festa che ha lieu venderdi, ils 19 da november 2010, a las 17.15 en la sala dal cussegl grond a Cuira.

Il Grischun approvescha la nova cunvegna davart la collavuraziun per manar il portal svizzer ch.ch

Il chantun Grischun approvescha la renovaziun da la cunvegna da dretg public davart la collavuraziun da la confederaziun e dals chantuns per manar il portal svizzer ch.ch durant ils onns 2011 fin 2014. Quai ha concludì la regenza grischuna.

Gia l'atun 2009, en in'audiziun a la confederaziun, aveva la regenza declerà da renovar la cunvegna. Tenor l'avis da la regenza gida la cunvegna a promover la collavuraziun, l'armonisaziun e la standardisaziun dal sectur dad e-government sin tut ils plauns statals. Il portal d'internet ch.ch ha l'intent da porscher a la populaziun ed a l'economia in access simpel a las prestaziuns da las autoritads federalas, chantunalas e communalas.

La nova cunvegna per manar il portal observa per gronda part las regulaziuns vertentas. Ils custs totals e lur repartiziun èn restads tals e quals. Ils chantuns surpiglian sco fin ussa la mesadad dals custs da gestiun dad 1.2 milliuns francs. Il chantun Grischun sa participescha al portal svizzer cun ina contribuziun annuala maximala da 14'800 francs.

La regenza s'exprima davart la 6. revisiun da la AI

La regenza grischuna beneventa da princip il segund pachet da mesiras che la confederaziun propona per la 6. revisiun da la AI. Uschenavant che las mesiras rinforzan il focus sin l'integraziun, las considerescha ella sco cuntinuaziun consequenta da las adattaziuns legalas fatgas fin ussa. Dubis exprima la regenza dentant davart las mesiras da spargn voluminusas planisadas. Quai menziunescha la regenza en sia resposta da consultaziun a la confederaziun.

En spezial en il sectur dals impediments psichics possia la prevenziun vegnir meglierada tenor l'avis da la regenza, tras quai che l'uffizi da la AI contacteschia a temp ed en moda nuncumplitgada la patruna u il patrun. Er la flexibilisaziun da la durada da las mesiras portia meglieraziuns considerablas en quest sectur. Sustegnidas vegnan er las mesiras previsas che han l'intent da cumbatter meglier ils engions, da reducir ils debits da l'assicuranza e da garantir a lunga vista l'equiliber finanzial.

Tenor l'avis da la regenza saja la sanaziun dals gronds debits da la AI en l'interess da tuts. Il cussegl federal suttamettia ussa dentant in project che saja caracterisà da reducziuns da prestaziuns. Quai valia cunzunt per l'adattaziun dal sistem da rentas, per la reducziun da las rentas per uffants e per la reducziun da l'indemnisaziun dals custs da viadi. La regenza è da princip conscienta dal basegn d'agir existent. En vista al fatg ch'il dumber da rentas novas sa reducescha fermamain dapi onns, dubitescha ella dentant la necessitad da mesiras da spargn uschè voluminusas.

Sceptica envers la revisiun da l'ordinaziun davart las bancas da gieu

La regenza grischuna è sceptica envers la revisiun parziala da l'ordinaziun davart las bancas da gieu ch'è planisada da la confederaziun. Il project regla tranter auter l'introducziun da sistems da surveglianza tecnics per gieus a la maisa en tut las bancas da gieu. Er las disposiziuns per garantir la buna reputaziun e la gestiun irreproschabla da las bancas da gieu èn vegnidas repassadas.

En il chantun Grischun èn actualmain averts dus casinos cun concessiuns B. Sco che la regenza menziunescha en sia audiziun a la confederaziun, sajan quests casinos – en reguard turistic – in enritgiment prezius per las regiuns turisticas respectivas. La buna reputaziun da las bancas da gieu, la garanzia d'in manaschi da gieus ordinà ed er la rentabilitad aspirada stoppian vegnir prendidas en mira cun tut ils meds. La regenza dubitescha dentant che questas finamiras possian vegnir cuntanschidas tras la revisiun qua avant maun. Tenor ella èn las investiziuns supplementaras per la surveglianza sproporziunadas ed exageradas. Ils mecanissems da surveglianza existents bastian tenor l'avis da la regenza.

Pervia da las cundiziuns existentas e pervia da la fixaziun vertenta da la taglia hajan ils casinos cun concessiuns B ultra da quai gia oz problems da cuntanscher ina rentabilitad commensurada. En il rom da la proxima revisiun supplitgescha la regenza perquai d'ina vart la confederaziun da reducir las tariffas da taglia per casinos cun concessiuns B, per ch'in manaschi rentabel daventia pussaivel. Da l'autra vart duai la confederaziun desister da las investiziuns obligatoricas planisadas en il sectur da la surveglianza.

Da vischnancas e da regiuns

Brusio:

Per il circul da Brusio ha la regenza designà in president cirquital extraordinari. Per liquidar las incumbensas betg giudizialas dal circul da Brusio durant la perioda dal 1. d'avust 2010 fin ils 31 da december 2014 vegnan designads Piero Pola sco president cirquital e Marcandrea Paganini sco ses suppleant. Sin basa da la situaziun actuala èn ils dus anteriurs titulars da quests uffizis sa declerads pronts da surpigliar las incumbensas administrativas per il rest da la perioda d'uffizi currenta. Per garantir las funcziuns giudizialas dal circul da Brusio ha la dretgira chantunala gia fixà las cumpetenzas. A chaschun da las elecziuns cirquitalas dals 13 da zercladur e dals 4 da fanadur 2010 avevan ils candidats elegids refusà l'elecziun.

Contribuziuns chantunalas a differentas instituziuns

Associaziun d'alzheimer dal Grischun:

L'incarica da prestaziun dal chantun Grischun a l'associaziun d'alzheimer dal Grischun vegn acceptada. Per ademplir las incumbensas surdadas dal chantun survegn l'associaziun d'alzheimer dal Grischun ina contribuziun pauschala annuala da 150'000 francs.

Fundaziun ARGO:

A la fundaziun ARGO vegn garantida ina contribuziun da maximalmain 65'520 francs per las lavurs da transfurmaziun per sanar l'indriz da ventilaziun per la vapur da colur en il lavuratori a Cuira.

Tgira da monuments:

Per las lavurs da conservaziun vi da la ruina da Neu-Aspermont a Jenins vegn pajada ina contribuziun da maximalmain 195'000 francs.

Persunal

Erich Büsser

, domicilià a Sargans, è vegnì elegì da la regenza sco manader da l'uffizi d'energia e da traffic. L'electroinschigner diplomà SPF surpiglia a partir dal 1. da december 2010 la plazza dad Ernst Bachmann ch'è mort ils 18 da fanadur 2010. Büsser, ch'è naschì l'onn 1960, lavura dapi l'onn 2008 sco manader da project tar l'uffizi per ambient ed energia dal chantun Son Gagl. Avant ha el tranter auter lavurà ils onns 1994 fin 2000 tar la Viafier retica sco manader da l'engineering ed ils onns 2001 fin 2008 sco mainagestiun da las ovras electricas ed idraulicas da la vischnanca da Mels.

Gremi: regenza

Funtauna: rg chanzlia chantunala dal Grischun

23.09.2010